שלמה רוזן

שלמה רוזן (21 ביוני 1905 – 7 בדצמבר 1985) היה פוליטיקאי ופעיל ציבור ישראלי, חבר הכנסת מטעם מפ"ם והמערך ושר בממשלות ישראל.

ביוגרפיה 
רוזן נולד בעיר מורבסקה אוסטרובה שבאימפריה האוסטרו-הונגרית (כיום בצ'כיה) ב-21 ביוני 1905. למד בבית ספר תיכון. עלה לארץ ישראל ב-1926.
ב-1927 הצטרף לקיבוץ שריד ובו חי עד מותו. בין השנים 1933–1935 היה בשליחות מטעם תנועת השומר הצעיר בעיר הולדתו.
מילא תפקידים שונים בקיבוץ הארצי בתחומי הכלכלה וההתיישבות. כיהן כמזכיר הקיבוץ הארצי והיה פעיל בתנועת "תכלת-לבן".

נבחר לכנסת ב-1965, לכנסת השישית מטעם מפ"ם. כיהן כיושב ראש ועדת השירותים הציבוריים והיה חבר בוועדת הכלכלה. הצטרף יחד עם סיעתו למערך.
נבחר בשנית לכנסת ב-1969 לכנסת השביעית מטעם המערך. היה חבר ועדת הכספים וסגן יושב ראש הכנסת. ב-20 בנובמבר 1972 מונה לסגן השר לקליטת עלייה בממשלת ישראל החמש עשרה.
על אף שלא נבחר לכנסת השמינית ב-1973, מונה לשר לקליטת עלייה בממשלת ישראל השש עשרה ובממשלת ישראל השבע עשרה. ב-16 בינואר 1977 מונה לשר השיכון במקום אברהם עופר.

קישורים חיצוניים 
 
 מת שלמה רוזן, מעריב, 8 בדצמבר 1985.
 

ישראלים ילידי האימפריה האוסטרו-הונגרית
אנשי העלייה הרביעית
חברי כנסת מטעם מפ"ם
חברי כנסת מטעם המערך עבודה-מפ"ם
שרי ממשלת ישראל
מזכירי הקיבוץ הארצי
חברי הכנסת השישית
חברי הכנסת השביעית
שרי העלייה והקליטה בממשלות ישראל
שרים שכיהנו בעת שלא היו חברי כנסת
שריד (קיבוץ): אישים
שרי ממשלת ישראל השבע עשרה
יושבי ראש ועדת השירותים הציבוריים
סגני יושב ראש הכנסת בכנסת השביעית
אישים הקבורים בשריד
ישראלים שנולדו ב-1905
ישראלים שנפטרו ב-1985